Ο **Τζίμι Κέλι** (αγγλικά: *Jimmy Kelly*, 1911–1970) ήταν Ιρλανδός ποδοσφαιριστής που αγωνίστηκε για τρεις δεκαετίες ως αριστερός ακραίος επιθετικός. Ένας από τους πιο παραγωγικούς ποδοσφαιριστές της χώρας του, σημείωσε τουλάχιστον 571 τέρματα σε 1.001 επίσημους αγώνες κατά τη διάρκεια της καριέρας του.

Βιογραφία
---------

### Καριέρα σε συλλόγους

Ξεκίνησε την καριέρα του με μικρές ομάδες της πατρίδας του πριν υπογράφει με τη Λίβερπουλ τον Μάιο του 1928. Ωστόσο, παρέμεινε μόνο ένα χρόνο στην πρώτη ομάδα και παρά την αποτελεσματικότητα που έδειξε προερχόμενη κυρίως από τα ισχυρά αριστερά σουτ του σημειώνοντας 14 γκολ σε 15 επίσημους αγώνες για την πρώτη ομάδα σε ένα χρόνο, πήγε τελικά στην Ντέρι Σίτι ΦΚ, ομάδα της Βόρειας Ιρλανδίας που συμμετέχει στο πρωτάθλημα του Έιρε (Δημοκρατία της Ιρλανδίας). Η Λίβερπουλ ήταν εξαιρετικά απρόθυμη να τον απελευθερώσει και όρισε ότι θα έπαιρνε τα μισά χρήματα εάν υπέγραφε ποτέ σε άλλη αγγλική ομάδα.

Μετά από τέσσερις αγώνες σημείωσε το πρώτο από τα 393 τέρματα που πέτυχε με την ομάδα, στην οποία παρέμεινε για περισσότερες από δύο δεκαετίες. Κατά τη διάρκεια της δεκαετίας του 1940 αγωνίστηκε βραχυπρόθεσμα και για άλλες ομάδες της Έιρε. Κέρδισε μόνο ένα τίτλο στην μακρά σταδιοδρομία του, το Εθνικό Κύπελλο του 1949 με τη Ντέρι Σίτι μετά τη νίκη με 3–1 επί της Γκλεντόραν, το οποίο ήταν το πρώτο στην ιστορία του συλλόγου.

### Διεθνής καριέρα

Ο Κέλι είχε διπλή υποκοότητα και έπαιξε και για τις δύο ομάδες της Ιρλανδίας - την IFA XI και την FAI XI. Το 1932 έγινε ο πρώτος Βορειοιρλανδός που έπαιξε για τη FAI XI και το 1934 ήταν μέλος της πρώτης ομάδας που έπαιξε σε προκριματικό Παγκόσμιου Κυπέλλου. Μεταξύ 1931 και 1936, ο Κέλι έκανε 11 εμφανίσεις και σημείωσε 4 γκολ για την Εθνική Ιρλανδίας (1882-1950). Σκόραρε το πρώτο του διεθνές γκολ στο ντεμπούτο του στις 17 Οκτωβρίου 1931 στην ήττα με 6–2 από την  Αγγλία. Στο επόμενο παιχνίδι του, στις 12 Δεκεμβρίου 1931, ο Κέλι σκόραρε δύο φορές σε μια νίκη με 4–0 επί της  Ουαλίας. Αυτά τα τρία γκολ είδαν τον Κέλι να τερματίζει ως κοινός πρώτος σκόρερ στο Βρετανικό Εσωτερικό Πρωτάθλημα του 1932. Έκανε την τελευταία του εμφάνιση για την IFA XI στις 18 Νοεμβρίου 1936 σε μια ήττα με 3–1 από την Αγγλία. 

Μεταξύ 1932 και 1936, αγωνίστηκε επίσης πέντε φορές και σημείωσε δύο γκολ για την Εθνική Ιρλανδίας. Έκανε το ντεμπούτο του στις 5 Μαΐου 1932 εναντίον της Ολλανδίας και έγινε ο πρώτος παίκτης της Λίγκας της Βόρειας Ιρλανδίας που έπαιξε για την FAI XI. Στη συνέχεια τους βοήθησε να πάρουν μια νίκη με 2-0. Έκανε τις δύο τελευταίες εμφανίσεις του και σημείωσε τα δύο μόνο του γκολ για την FAI XI κατά τη διάρκεια μιας ευρωπαϊκής περιοδείας τον Μάιο του 1936. Σκόραρε δύο φορές σε μία νίκη με 5–1 κόντρα στο Λουξεμβούργο.

Στατιστικά στοιχεία επίσημων αγώνων
-----------------------------------

| Ομάδα | Χρονική περίοδος | Αγώνες | Γκολ |
| --- | --- | --- | --- |
| Φόιλ Σταρς | 1926 | 2 | 0 |
| Φούλτον Ρόβερς | 1926–1927 | 12 | 12 |
| Νιούρι Τάουν | 1927 | 1 | 1 |
| Σεντ Κόλουμπ'ς Κορτ | 1927–1928 | 7 | 7 |
| Ουέλινγκτον Ρόβερς | 1927, 1954–1956 | 14 | 11 |
| Κολερέιν ΦΚ | 1928, 1951–1952 | 25 | 13 |
| Λίβερπουλ ΦΚ (αναπλ) | 1928–1930 | 30 | 15 |
| Λίβερπουλ Α | 1929–1930 | 15 | 14 |
| Ντέρι Σίτι ΦΚ | 1930–1951 | 734 | 398 |
| Ντέρι Σίτι ΦΚ (αναπλ) | 1932–1948 | 7 | 12 |
| Σάμροκ Ρόβερς | 1942 | 10 | 5 |
| Μόβιλ Σέλτικ | 1942 | 5 | 6 |
| Νταντάλκ ΦΚ | 1946–1947 | 30 | 17 |
| Ντέρι Ρέιντζερς | 1948 | 2 | 3 |
| Κολερέιν ΦΚ (αναπλ) | 1951–1952 | 7 | 12 |
| Μπαλιμένα Γιουνάιτεντ (αναπλ) | 1952 | 2 | 0 |
| Μπαλιμένα Γιουνάιτεντ | 1952–1953 | 10 | 4 |
| Μπαλιμόνι Γιουνάιτεντ ΦΚ | 1953–1954 | 23 | 12 |
| Ουέστ Εντ Ντέρι | 1955–1956 | 8 | 7 |
| Άλλες ομάδες | 1956–1957 | 10 | 7 |
| Εθνική Ιρλανδίας (1882–1950) | 1931–1936 | 11 | 4 |
| Εθνική Ιρλανδίας | 1932–1936 | 5 | 2 |
| Επιλογή πρωταθλήματος | 1931–1948 | 5 | 7 |
| Επιλογή Βορειοδυτικής Λίγκας | 1931–1948 | 2 | 0 |
| Επιλογή πρωταθλήματος Κάουντι Κομπ. | 1929 | 1 | 0 |
| Επιλογή Λέινστερ | 1942 | 1 | 1 |
| Επιλογή Ούλστερβιλ | 1952 | 1 | 1 |
| Επιλογή Ντέρι | 1955 | 1 | 1 |
| Σύνολα | **1.001** | **571** |

Πηγή : RSSSF - James Kelly (2024)

Δείτε επίσης
------------

* Κατάλογος ποδοσφαιριστών ανδρών με 500 ή περισσότερα γκολ

Παραπομπές
----------

1. ↑  «RSSSF : Prolific Scorers Data». Ανακτήθηκε στις 19 Ιανουαρίου 2024.
2. 1 2  «Prolific Scorers Data - James Kelly - Additional Data». Ανακτήθηκε στις 22 Ιανουαρίου 2024.
3. ↑  «DUNDALK F.C. : Jimmy Kelly». Ανακτήθηκε στις 14 Φεβρουαρίου 2021.
4. ↑  «Ex-Liverpool Jimmy Kelly weds in Derry». Ανακτήθηκε στις 14 Φεβρουαρίου 2021.
5. 1 2  «Jimmy Kelly». Ανακτήθηκε στις 14 Φεβρουαρίου 2021.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Τζίμι Κέλι's προφίλ παίκτη στο National-Football-Teams.comEdit on Wikidata

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |